als_Latn dik_Latn tur_Latn
Lideri i Aleancës Kosova e Re,Behgjet Pacolli, duket se për momentin ka hequr dorë nga përpjekja e për t’u bërë President i Republikës së Kosovës, dhe po synon postin eKryeministrit.
Behgjet Pacolli që me themelimin e AKR, ka shfaqur ambicien për t’u bërë President i Kosovës. Por dështimi i klasës politike për ta ndryshuar legjislacionin aktual dhe pamundësia që Presidenti të zgjidhet direkt nga populli, duket se e kanë shtyrë Pacollin që të synojë postin e Kryeministrit të Kosovës.
Burime të Gazetës Express kanë thënë se këto ditë AKR, po planifikon të mbajë Këshillin Drejtues dhe do të nominojë Pacollin për Kryeministër.
Kandidimi i mundshëm i Pacollit për postin e Kryeministrit nuk është mohuar as nga Jetlir Zyberaj, i cili është Këshilltar i Behgjet Pacollit.
“Nuk përjashtohet mundësia që të nominohet z. Pacolli, pasi jemi të vetëdishëm që kapacitetet dhe vizioni ekonomik i z. Pacolli mund të implementohet vetëm nga pozicioni i Kryeministrit. Sot Kosova ka nevojë për qasje ekonomike, andaj z.Pacolli do të ishte zgjedhje ideale”, ka thënë Zyberaj.
Deri tani Isa Mustafa dhe Ramush Haradinaj janë dy kandidatët e shpallur garues për postin e Kryeministrit.
als_Latn als_Latn als_Latn als_Latn als_Latn als_Latn